CELEX: 62008CN0392
Language: hu
Date: 2008-09-09 00:00:00
Title: C-392/08. sz. ügy: 2008. szeptember 9-én benyújtott kereset – Az Európai Közösségek Bizottsága kontra Spanyol Királyság

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/14
            
         2008. szeptember 9-én benyújtott kereset – Az Európai Közösségek Bizottsága kontra Spanyol Királyság
   (C-392/08. sz. ügy)
   (2008/C 272/24)
   Az eljárás nyelve: spanyol
   Felek
   
      Felperes: az Európai Közösségek Bizottsága (képviselők: S. Pardo Quintillán és Sipos A. meghatalmazottak)
   
      Alperes: Spanyol Királyság
   Kereseti kérelmek
   
               —
            
            
               A Bíróság állapítsa meg, hogy a Spanyol Királyság – mivel nem készített külső vészhelyzeti tervet valamennyi, a veszélyes anyagokkal kapcsolatos súlyos balesetek veszélyeinek ellenőrzéséről szóló, 1996. december 9-i 96/82/EK tanácsi irányelv (1) 9. cikkének hatálya alá tartozó üzem számára – nem teljesítette a hivatkozott 96/82/EK irányelv 11. cikke (1) bekezdésének c) pontjából eredő kötelezettségeit;
            
         
               —
            
            
               kötelezze a Spanyol Királyságot a költségek viselésére.
            
         Jogalapok és fontosabb érvek
   A 96/82/EK irányelv 2. cikkének (1) bekezdése értelmében az irányelv 9. cikkét olyan üzemekre kell alkalmazni, ahol veszélyes anyagok olyan mennyiségben vannak jelen, amely egyenlő vagy meghaladja az I. melléklet 1. és 2. részének 3. oszlopában felsorolt mennyiségeket.
   Az irányelv 11. cikke értelmében a tagállamok biztosítják, hogy minden olyan üzemben, amelyre a 9. cikket kell alkalmazni, az e célra kijelölt hatóságok külső vészhelyzeti tervet készítenek az üzemen kívül végrehajtandó intézkedésekről ((1) bekezdés c) pontja).
   E kérelem tárgya annak megállapítása a Bíróság részéről, hogy a Spanyol Királyság – mivel nem készített külső vészhelyzeti tervet valamennyi, a hivatkozott 9. cikk hatálya alá tartozó üzem számára – nem teljesítette a 96/82 irányelv 11. cikke (1) bekezdésének c) pontjából eredő kötelezettségeit.
   
      (1)  HL 1996., L 10., 13. o.